pythainlp/thai-wiki-dataset-v4 huggingface dataset:
อุทยาน 100 ปี จุฬาลงกรณ์มหาวิทยาลัย

อุทยาน 100 ปี จุฬาลงกรณ์มหาวิทยาลัย เป็นสวนชุมชน ขนาดประมาณ 28 ไร่ ตั้งอยู่บริเวณซอยจุฬาลงกรณ์ 5 ระหว่างซอยจุฬาลงกรณ์ 9 กับถนนบรรทัดทอง ในพื้นที่สวนหลวง–สามย่าน เชื่อมต่อกับแนวแกนกลางของจุฬาลงกรณ์มหาวิทยาลัย ภายในสวนสาธารณะแบ่งพื้นที่ใช้สอยเป็น ลานกิจกรรมกลางแจ้ง ศูนย์การเรียนรู้ โดยอาคารต่าง ๆ จะปลูกต้นไม้เพื่อเป็นอาคารสีเขียว มีประโยชน์ในการชะลอน้ำ ออกแบบตามแนวคิด "ป่าในเมือง" ออกแบบให้เป็นพื้นที่หน่วงน้ำของเมือง โดยใช้หลักการสร้างบ่อเก็บน้ำ (retention pond) บ่อพักนํ้าชั่วคราว (detention pond) ขนาดใหญ่บริเวณทางเข้าแต่ละจุดของสวน ซึ่งออกแบบไว้ในรูปแบบบริเวณพื้นที่ต่ำของโครงการ นอกจากนี้มีแนวพื้นที่รับน้ำ (rain garden) และระบบระบายน้ำใต้ดิน มีพื้นที่อเนกประสงค์ และที่จอดรถ 200 คัน มีหลังคาเขียวที่ใหญ่ที่สุดของประเทศไทย อุทยานเปิดในวันที่ 26 มีนาคม พ.ศ. 2560 ซึ่งเป็นวันเฉลิมฉลองจุฬาลงกรณ์มหาวิทยาลัยครบ 100 ปีพอดี 
ที่มาของโครงการมาจากดำริของผู้บริหารมหาวิทยาลัยในผังแม่บทที่วางมานาน ซึ่งกำหนดให้แกนกลางของผังจุฬาลงกรณ์มหาวิทยาลัยที่เชื่อมต่อกับส่วนพาณิชย์เป็นพื้นที่สีเขียว จนกระทั่งในปี พ.ศ. 2555 สำนักงานจัดการทรัพย์สินได้จัดประกวดแบบอุทยานเพื่อเฉลิมฉลองมหาวิทยาลัยครบรอบ 100 ปี จนได้ผู้ชนะการประกวดแบบหลักด้านงานภูมิสถาปัตยกรรม คือ กชกร วรอาคม จากสำนักงานออกแบบบริษัทแลนด์โปรเสส และผู้ออกแบบอาคารจากสำนักงานออกแบบ N7A โดยพื้นที่ของอุทยานเดิมเป็นตึกแถวซึ่งหมดสัญญาเช่ากับทางมหาวิทยาลัย และทางมหาวิทยาลัยไม่ต่อสัญญา
อุทยาน 100 ปี จุฬาลงกรณ์มหาวิทยาลัย ได้รับคัดเลือกโดยสมาคมสถาปนิกสยาม ในพระบรมราชูปถัมภ์ให้เป็นผลงานออกแบบสถาปัตยกรรมดีเด่น (ASA AD Award) ในปี พ.ศ. 2561 ถือเป็นครั้งแรกที่รางวัลด้านสถาปัตยกรรมให้รางวัลกับสวนสาธารณะ
พื้นที่ใช้สอย.
พื้นที่ของอุทยานประกอบด้วยแนวพื้นที่รับน้ำ พื้นที่ชุมน้ำประดิษฐ์ สวนซึมน้ำ บ่อหน่วงน้ำเพื่อชะลอน้ำฝนก่อนระบายออกสู่สาธารณะ พื้นที่ซึมน้ำแบบแก้มลิง และอาคารอเนกประสงค์ ภายในอุทยานมีถนน 100 ปี จุฬาฯ กว้าง 30 เมตร ยาว 1.35 กิโลเมตร ปลูกต้นไม้สองข้างทางเชื่อมต่อพื้นที่อุทยานจุฬาฯ 100 ปี กับถนนพระรามที่ 1 กับถนนพระรามที่ 4
มังกรหยก ตอน เฮ้งเต็งเอี๊ยง

มังกรหยก ตอน เฮ้งเต็งเอี๊ยง  เป็นละครโทรทัศน์ที่สร้างขึ้นในปี ค.ศ. 1992 อิงเรื่องราวมาจากวรรณกรรมชิ้นเอกของจีนเรื่อง มังกรหยก และ มังกรหยก ภาค 2 ของกิมย้ง นำแสดงโดย เจิ้ง อี้เจี้ยน, เหลียง เพ่ยหลิง ออกอากาศทางช่อง 3 แฟมิลี่ เป็นตอนแรกในวันที่ 25 สิงหาคม พ.ศ. 2560
เนื้อเรื่องย่อ.
ในสมัยราชวงศ์ซ่ง เทียนแซ พบว่าศิษย์ผู้พี่ของเขา เฮี้ยงแซ เห็นแก่คัมภีร์เก้าอิมจนยอมทรยศต่อบ้านเมือง เทียนแซ จึงร่วมต่อต้านศัตรูและกำจัดเฮี้ยงแซศิษย์ทรยศ แต่เฮี้ยงแซได้จับลูกและเมียของเขาเป็นตัวประกัน เทียนแซพยายามช่วยเหลือแต่ถูกเฮี้ยงแซทำร้ายจนตาย ก่อนตายเทียนแซได้ฝากลูกชายไว้กับ เฮ้งเซี้ยะแซ ศิษย์พี่อีกคนที่คอยช่วยเหลือเขา แต่เฮ้งเซี๊ยะแซกลับหลงกลจนไปมีความสัมพันธ์กับหลิงซู่ น้องสาวของเฮี้ยงแซอย่างไม่ตั้งใจ เมื่อรู้ตัวเขาจึงพยายามพาลูกชายของเทียนแซหลบหนีแต่ถูกเฮี้ยงแซทำร้ายจนตก หน้าผา โชคดีที่ทั้งคู่รอดชีวิตมาได้แต่เฮ้งเซี้ยะแซต้องสูญเสียความทรงจำไป ต่อมาลูกชายของเทียนแซ เฮ้งเต่งเอี๊ยง เติบโตมาโดยไม่รู้เรื่องราวภายนอก จนกระทั่งเขาได้รู้จักกับหยวนเอี้ยนฟง (หลอเจียเหลียง) องค์ชายใหญ่แห่งราชวงศ์กิมที่ได้ช่วยชีวิตเขา ทั้งสองจึงได้กลายเป็นมิตรกัน และเมื่อเขารู้ความจริงว่าเฮี้ยงแซคือคนที่ฆ่าพ่อแม่ เขาจึงประกาศจะตามล้างแค้นแต่เขากลับไปหลงรักหลินเจ้าอิง ซึ่งมีเป้าหมายมาเพื่อฆ่า เฮ้งเซี้ยะแซ พ่อบุญธรรมของเขา ในที่สุดเขาจะตัดสินใจเช่นไร และเรื่องราวบุญคุณความแค้นในครั้งนี้จะลงเอยอย่างไร
เหตุสารฟิโปรนิลปนเปื้อนในไข่ พ.ศ. 2560

เหตุสารฟิโปรนิลปนเปื้อนในไข่ พ.ศ. 2560 เป็นเหตุการที่เกิดขึ้นในทวีปยุโรปและบางส่วนของทวีปเอเชีย โดยเกิดจากการใส่ยาฆ่าแมลง ลงไปในไข่ไก่และผลิตภัณฑ์ไข่
ไข่ไก่ ถูกพบว่าปนเปื้อนสารฟิโปรนิล (fipronil) โดยแพร่กระจายออกไปใน 15 ประเทศสมาชิกในสหภาพยุโรป, สวิตเซอร์แลนด์, และ ฮ่องกง ประมาณกว่า 700,000 ฟอง เหตุสารฟิโปรนิลปนเปื้อนในไข่เป็นเหตุปนเปื้อนครั้งใหญ่ที่สุดโดยสารฟิโปรนิลถูกใช้ในยาฆ่าแมลงเพื่อกำจัดpoultry mite
ธนาคารกลางยุโรป

ธนาคารกลางยุโรป  เป็นธนาคารกลางของสกุลเงินยูโรและเป็นผู้กำหนดนโยบายของยูโรโซนซึ่งประกอบด้วย 19 รัฐสมาชิก ธนาคารกลางยุโรปถือเป็นหนึ่งในสี่ธนาคารกลางที่สำคัญที่สุดของโลก และเป็นหนึ่งในเจ็ดสถาบันของสหภาพยุโรปตามที่บัญญัติไว้ในสนธิสัญญาว่าด้วยสหภาพยุโรป ทุนเรือนหุ้นของธนาคารกลางยุโรปอยู่ในการถือครองโดยบรรดาธนาคารกลางของรัฐสมาชิกทั้ง 27 ของอียู ธนาคารกลางยุโรปมีทุนสำรองคิดเป็นมูลค่ากว่า 5.26 แสนล้านยูโร
ธนาคารกลางยุโรปจัดตั้งขึ้นใน ค.ศ. 1998 ตามผลของสนธิสัญญาอัมสเตอร์ดัม มีสำนักงานใหญ่ตั้งอยู่ในนครแฟรงก์เฟิร์ต ประเทศเยอรมนี ได้รับการจัดตั้งขึ้นเพื่อทดแทนสถาบันเงินตรายุโรป (European Monetary Institute) ซึ่งสถาบันเงินตรายุโรปนี้ถูกจัดตั้งขึ้นใน ค.ศ. 1994 เพื่อดำเนินการตามแผนการขั้นที่สองของสหภาพเศรษฐกิจและเงินตรา (Economic and Monetary Union) ในการเตรียมวางระบบและระเบียบทางธุรกรรมสำหรับสกุลเงินยูโรที่มีแผนจะประกาศใช้ หลังจัดตั้งธนาคารกลางยุโรปได้ 6 เดือน ก็มีการประกาศใช้งานสกุลเงินยูโรในวันที่ 1 มกราคม ค.ศ. 1999 ถือเป็นการก้าวเข้าสู่แผนการขั้นที่สามของสหภาพเศรษฐกิจและเงินตรา
แม้ธนาคารกลางยุโรปจะอยู่ภายใต้ข้อบังคับทางกฎหมายยุโรปโดยตรงแต่ก็มีการดำเงินงานในลักษณะบริษัท มีทุนจดทะเบียนเริ่มแรกราว 5 พันล้านยูโร ในรายงานของปี ค.ศ. 2015 หุ้นสามัญราวร้อยละ 70 ของธนาคารมีรัฐสมาชิกสหภาพยุโรปเป็นผู้ถือครอง และอีกราวร้อยละ 30 มีรัฐนอกสหภาพยุโรปเป็นผู้ถือครอง ประเทศที่ถือหุ้นใหญ่ที่สุดสี่อันดับแรกได้แก่ เยอรมนี (ร้อยละ 18), ฝรั่งเศส (ร้อยละ 14.2), อิตาลี (ร้อยละ 12.3) และสเปน (ร้อยละ 8.8) โดยที่หุ้นสามัญเหล่านี้ไม่สามารถโอนหรือใช้เป็นหลักทรัพย์ค้ำประกันได้
เทศบาลตำบลภูเขียว

ภูเขียว เป็นเทศบาลตำบลแห่งหนึ่งในอำเภอภูเขียว จังหวัดชัยภูมิ ครอบคลุมพื้นที่บางส่วนของตำบลผักปัง โดยมีพื้นที่ขององค์การบริหารส่วนตำบลผักปังล้อมรอบ สภาพพื้นที่เป็นที่ลุ่มน้ำ และมีแหล่งน้ำขนาดใหญ่ คือ หนองผักปัง ซึ่งเป็นอ่างเก็บน้ำชลประทาน ที่ใช้ประโยชน์เป็นแหล่งน้ำดิบสำหรับผลิตน้ำประปาของการประปาส่วนภูมิภาคในอำเภอด้วย
ประวัติ.
เทศบาลตำบลภูเขียว แรกเริ่มก่อตั้งเมื่อวันที่ 31 สิงหาคม 2498 ในชื่อเดิมว่า สุขาภิบาลผักปัง เป็นหน่วยการบริหารราชการส่วนท้องถิ่นรูปแบบ "ประเภทสุขาภิบาล" โดยมีพื้นที่ทั้งหมด 1.94 ตารางกิโลเมตร 
ต่อมาเมื่อวันที่ 25 พฤษภาคม 2542 สุขาภิบาลผักปัง ได้รับการเปลี่ยนแปลงฐานะจาก สุขาภิบาลเป็น เทศบาลตำบลผักปัง พร้อมทั้งเมื่อวันที่ 25 มีนาคม พ.ศ. 2553 ประกาศกระทรวงมหาดไทยได้เห็นชอบเปลี่ยนชื่อจากเทศบาลตำบลผักปัง เป็น เทศบาลตำบลภูเขียว มาจนปัจจุบัน
ชุมชน.
เทศบาลตำบลภูเขียวครอบคลุมพื้นที่บางส่วนของตำบลผักปัง จำนวน 4 หมู่บ้าน เขตเทศบาลประกอบด้วย 11 ชุมชน ดังนี้
ตำบลบ้านแก้ง (อำเภอภูเขียว)

บ้านแก้ง เป็นตำบลแห่งหนึ่งในอำเภอภูเขียว จังหวัดชัยภูมิ ตั้งอยู่ทางทิศตะวันตกเฉียงเหนือของอำเภอ ระยะทางห่างจากที่ว่าการอำเภอประมาณ 16 กิโลเมตร ลักษณะพื้นที่เป็นที่ราบสูง โดยมีลำน้ำพรมไหลผ่าน และมีแหล่งน้ำธรรมชาติขนาดใหญ่ คือ หนองสามหมื่น และยังมีโบราณสถานเก่าแก่ คือ องค์พระธาตุสามหมื่น อีกด้วย องค์กรปกครองส่วนท้องถิ่นในพื้นที่ คือ เทศบาลตำบลบ้านแก้ง ซึ่งครอบคลุมพื้นที่ทั้งหมดของตำบล
ประวัติ.
ตำบลบ้านแก้ง บริเวณบ้านลาดหนองสามหมื่น เคยเป็นที่ตั้งของอำเภอเกษตรสมบูรณ์เมื่อแรกเริ่มก่อตั้ง จนต่อมาภายหลังให้ยุบอำเภอเกษตรสมบูรณ์ลงเนื่องจากอยู่ใกล้อำเภอภูเขียวมากเกินไป เพื่อไปจัดตั้งกิ่งอำเภอบ้านยาง ตำบลบ้านยางขึ้นแทน และเปลี่ยนชื่อมาเป็นอำเภอเกษตรสมบูรณ์ในปัจจุบันนี้ 
ต่อมาเมื่อวันที่ 2 มีนาคม พ.ศ. 2538 ได้มีประกาศกระทรวงมหาดไทยเปลี่ยนแปลงฐานะจาก "สภาตำบลบ้านแก้ง" เป็น "องค์การบริหารส่วนตำบลบ้านแก้ง" จนกระทั่งเมื่อวันที่ 7 กันยายน พ.ศ. 2554 มีประกาศกระทรวงมหาดไทยให้จัดตั้งองค์การบริหารส่วนตำบลบ้านแก้งเป็น "เทศบาลตำบลบ้านแก้ง" อำเภอภูเขียว จนปัจจุบัน
หมู่บ้าน.
ตำบลบ้านแก้ง แบ่งออกเป็น 21 หมู่บ้านในเขตเทศบาลตำบลบ้านแก้งทั้งหมด ได้แก่ 
<templatestyles src="Div col/styles.css"/>
ตำบลโคกสูง (อำเภอเมืองชัยภูมิ)

โคกสูง เป็นตำบลหนึ่งในอำเภอเมืองชัยภูมิ จังหวัดชัยภูมิ องค์กรปกครองส่วนท้องถิ่นในพื้นที่ คือ เทศบาลตำบลโคกสูง ครอบคลุมพื้นที่ตำบลโคกสูงทั้งตำบล
ภูมิศาสตร์.
ตำบลโคกสูงมีพื้นที่เป็นที่เนินเชิงเขาเทือกเขาภูแลนคา ราษฎรส่วนใหญ่ทำไร่ในที่ราบเชิงเขาและทำนาในที่ราบลุ่ม ตำบลโคกสูงมีอาณาเขตติดต่อกับพื้นที่ข้างเคียงดังนี้
หมู่บ้าน.
ตำบลโคกสูงแบ่งออกเป็น 6 หมู่บ้าน ดังนี้
เทศบาลตำบลคอนสวรรค์

เทศบาลตำบลคอนสวรรค์ เป็นองค์กรปกครองส่วนท้องถิ่นแห่งหนึ่งในอำเภอคอนสวรรค์ จังหวัดชัยภูมิโดยมีพื้นที่ที่ส่วนใหญ่เป็นที่ราบ มีเนินดินสูงเป็นบางแห่ง และพื้นที่บางหมู่บ้านอยู่ติดหนองน้ำ ประชากรส่วนใหญ่มีอาชีพเกษตรกรรม เลี้ยงสัตว์ค้าขาย รับจ้าง
ประวัติ.
เทศบาลตำบลคอนสวรรค์ แรกเริ่มก่อเป็น สุขาภิบาลตำบลคอนสวรรค์ ต่อมาเมื่อวันที่ 25 เดือน พฤษภาคม พ.ศ. 2542 สุขาภิบาลตำบลคอนสวรรค์ ได้รับการเปลี่ยนแปลงฐานะจาก สุขาภิบาลเป็นเทศบาลตำบลคอนสวรรค์ มาจนปัจจุบัน
การปกครอง.
เขตปกครองครอบคลุมพื้นที่บางส่วนของ 2 ตำบล แยกออกเป็น 7 หมู่บ้าน ดังนี้
เทศบาลตำบลบ้านเพชรภูเขียว

บ้านเพชรภูเขียว เป็นเทศบาลตำบลแห่งหนึ่งในอำเภอภูเขียว จังหวัดชัยภูมิ โดยมีพื้นที่ครอบคลุมบางส่วนของตำบลบ้านเพชร ห่างจากที่ว่าการอำเภอภูเขียวประมาณ 20 กิโลเมตร ห่างจากศาลากลางจังหวัดชัยภูมิประมาณ 80 กิโลเมตร
ประวัติ.
แต่เดิมนั้น บ้านเพชร เป็นเมืองร้างของคนในสมัยใดไม่ทราบแน่ชัด แต่มีปรากฏหลักฐานว่า "หลักเมืองคง จาปูม เป็นผู้สร้าง" ซึ่งเป็นหลักเมืองก่อด้วยศิลาแลงจารึกด้วยอักษรขอม มี 2 แห่ง คือ ดอนแท่นกุดเมืองคง หมู่ที่ 7 และอีกหลักเป็นแท่นหลอมเงิน คือ ดอนแท่น หมู่ที่ 8 เดิมเรียกว่า บ้านเพ็กใหญ่ ต่อมาได้มีการเปลี่ยนชื่อจาก "บ้านเพ็ก" เป็น "บ้านเพชร" จนถึงปัจจุบัน
เมื่อวันที่ 7 ธันวาคม 2535 ได้จัดตั้งสุขาภิบาลขึ้นที่ตำบลบ้านเพชร หมู่ 8 โดยครอบคลุมพื้นที่ตำบลบ้านเพชรบางส่วน ใช้ชื่อว่า สุขาภิบาลบ้านเพชรภูเขียว จนเมื่อวันที่ 25 พฤษภาคม 2542 สุขาภิบาลบ้านเพชรภูเขียว ได้รับการเปลี่ยนแปลงฐานะจากสุขาภิบาลเป็น เทศบาลตำบลบ้านเพชรภูเขียว ตั้งแต่นั้นเป็นต้นมา
การปกครอง.
เทศบาลตำบลบ้านเพชรภูเขียวครอบคลุมพื้นที่บางส่วนของตำบลบ้านเพชร ประกอบด้วย 5 หมู่บ้าน 10 ชุมชน ดังนี้
การศึกษา.
มีโรงเรียนในเขตเทศบาลตำบลบ้านเพชรภูเขียว 5 แห่งดังนี้
เศรษฐกิจ.
ด้านเกษตรกรรม ประชากรส่วนใหญ่ประกอบอาชีพทำนา ซึ่งเป็นนาข้าวเหนียวเอาไว้บริโภคมากกว่าขาย นอกจากนี้มีการทำไร่อ้อย ทำไร่นาสวนผสม
ส่วนการพาณิชย์ ในเขตเทศบาลตำบลบ้านเพชรภูเขียว ส่วนใหญ่จะประกอบอาชีพค้าขายบริเวณถนนสายหลัก ในโซนชุมชนเพชรสร้างสรรค์ ประชาสุขสันต์และเพชรหรดี ซึ่งถือเป็นแหล่งค้าขายขนาดใหญ่ของเทศบาล
อึชตาดูโนวู (โปรตุเกส)

อึชตาดูโนวู (แปลว่า: "รัฐใหม่") หรือ สาธารณรัฐที่ 2 คือระบอบเผด็จการชาตินิยมโปรตุเกสก่อตั้งขึ้นในปี พ.ศ. 2476พัฒนาจากรัฐบาลยุคเผด็จการแห่งชาติ  ที่เกิดขึ้นหลังจากรัฐประหารเมื่อวันที่ 28 พฤษภาคม พ.ศ. 2469 เพื่อล้มล้างรัฐบาลสาธารณรัฐที่หนึ่งที่ไร้เสถียรภาพ โดยเผด็จการแห่งชาติและอึชตาดูโนวูได้รับการยอมรับว่าเป็นสาธารณรัฐโปรตุเกสที่สอง รัฐใหม่มีแนวคิดการปกครองแบบอนุรักษ์นิยมและเผด็จการซึ่งได้รับการพัฒนาโดยอังตอนียู ดึ ออลีไวรา ซาลาซาร์ นายกรัฐมนตรีของโปรตุเกสตั้งแต่ปี พ.ศ. 2471–2511 ก่อนที่จะลงจากตำแหน่งให้มาร์แซลู ไกตานู เนื่องจากปัญหาสุขภาพ
แนวคิดนี้ขัดแย้งกับลัทธิคอมมิวนิสต์, สังคมนิยม, ลัทธิอนาธิปไตย, เสรีนิยม และลัทธิต่อต้านจักรวรรดินิยม ระบอบการปกครองเป็นแบบบรรษัทนิยม, อนุรักษ์นิยม และชาตินิยม รวมถึงการคุ้มครองศาสนาคริสต์นิกายโรมันคาทอลิกในโปรตุเกส นโยบายดังกล่าวทำให้แองโกลา, โมซัมบิก และดินแดนอื่นของโปรตุเกสอยู่ในฐานะเป็นอาณานิคมของโปรตุเกส และกลายพื้นในการขยายแนวคิดสังคมแบบโปรตุเกสในนโยบาย "กลืนกิน" ทั้งอาณานิคมในแอฟริกาและเอเชีย ภายใต้การนำของรัฐใหม่ มีความพยายยามรักษาความเป็นจักรรวรรดิเก่าอันยาวนานนับศตวรรษซึ่งมีพื้นที่รวมทั้งสิ้น 2,168,071 ตารางกิโลเมตร (837,097 ตารางไมล์) ในขณะที่อำนาจอาณานิคมในอดีตต่าง ๆ ได้เรียกร้องให้รัฐบาลโปรตุเกสคืนเอกราชให้แก่อาณานิคมเหล่านั้น
โปรตุเกสเข้าร่วมสหประชาชาติในปี พ.ศ. 2498 และเป็นสมาชิกผู้ก่อตั้งของเนโท (พ.ศ. 2492), โออีซีดี (พ.ศ. 2504) และเอฟตา (พ.ศ. 2503) ในปี พ.ศ. 2511 มาร์แซลู ไกตานู ได้รับการแต่งตั้งให้เป็นหัวหน้ารัฐบาลคนใหม่ เมื่อวันที่ 25 เมษายน พ.ศ. 2517 การปฏิวัติคาร์เนชันในลิสบอนการทำรัฐประหารโดยทหารฝ่ายซ้ายโปรตุเกสและคณะกองกำลังแห่งชาติ (แอมึแอฟึอา) ล้มล้างระบอบการปกครองของอึชตาดูโนวู ตลอดเวลาหลังสงครามโลกครั้งที่สองได้มีการวิพากษ์วิจารณ์รัฐบาลอย่างรุนแรงจากนานาชาติและเรียกร้องให้รัฐบาลโปรตุเกสคืนเอกราชให้แก่อาณานิคม ซึ่งรัฐบาลอึชตาดูโนวูเป็นหนึ่งในรัฐบาลขวาจัดที่ครองอำนาจยาวนานที่สุดแห่งหนึ่งในทวีปยุโรป
เทศบาลตำบลเทพสถิต

เทศบาลตำบลเทพสถิต เป็นองค์กรปกครองส่วนท้องถิ่นแห่งหนึ่งในอำเภอเทพสถิต จังหวัดชัยภูมิ ได้รับการยกฐานะจากสุขาภิบาลเทพสถิตเมื่อปี พ.ศ. 2542 มีระยะห่างจากที่ว่าการอำเภอเมืองชัยภูมิ 105 กิโลเมตร และศาลากลางจังหวัดชัยภูมิ ประมาณ 108 กิโลเมตร
ประวัติ.
ตำบลวะตะแบก อำเภอเทพสถิต เดิมเคยเป็นส่วนหนึ่งของอำเภอบำเหน็จณรงค์ ได้ก่อตั้งขึ้นจากการแยกพื้นที่หมู่ 7,9,11,12,13,14,15 และ 16 ของตำบลโคกเริงรมย์ จัดตั้งเป็นตำบลขึ้นอีกตำบลหนึ่ง ขนามนามว่า "ตำบลวะตะแบก" อำเภอบำเหน็จณรงค์ จังหวัดชัยภูมิ ตามประกาศกระทรวงมหาดไทยลงวันที่ 17 สิงหาคม พ.ศ. 2513 โดยให้มีผลตั้งแต่วันที่ 1 กันยายน ปีเดียวกัน
ในปี พ.ศ. 2517 ได้มีการจัดตั้งสภาตำบลตามประกาศของคณะปฏิวัติ ฉบับที่ 326 ลงวันที่ 13 ธันวาคม พ.ศ. 2515 โดยให้มีผลตั้งแต่วันที่ 22 พฤษภาคม 2517 และทำให้ตำบลวะตะแบก มีฐานะเป็นสภาตำบลวะตะแบก อำเภอบำเหน็จณรงค์ จังหวัดชัยภูมิ
ในปี พ.ศ. 2519 ได้แบ่งแยกพื้นที่หมู่ 2,3,4,5,6,13 และ 14 ของตำบลวะตะแบก อำเภอบำเหน็จณรงค์ มาตั้งเป็น ตำบลห้วยยายจิ๋ว ตามประกาศกระทรวงมหาดไทยลงวันที่ 30 มิถุนายน พ.ศ. 2519 โดยให้มีผลตั้งแต่วันที่ 10 สิงหาคม ปีเดียวกัน เนื่องจากในขณะนั้นตำบลวะตะแบก มีพื้นที่ขนาดใหญ่มาก
และในท้ายปี พ.ศ. 2519 กระทรวงมหาดไทยได้แบ่งแยกพื้นที่ตำบลวะตะแบก ตำบลนายางกลัก และตำบลห้วยยายจิ๋ว อำเภอบำเหน็จณรงค์ มาตั้งเป็น "กิ่งอำเภอเทพสถิต" ขึ้นการปกครองกับอำเภอบำเหน็จณรงค์ ตำบลวะตะแบก จึงมาขึ้นกับกิ่งอำเภอเทพสถิต ตามประกาศกระทรวงมหาดไทยลงวันที่ 19 ตุลาคม พ.ศ. 2519 โดยให้มีผลตั้งแต่วันที่ 9 พฤศจิกายน ปีเดียวกัน
ภายในปี พ.ศ. 2526 ได้มีพระราชกฤษฎีกา ยกฐานะกิ่งอำเภอเทพสถิต อำเภอบำเหน็จณรงค์ ขึ้นเป็น "อำเภอเทพสถิต" ตามประกาศกระทรวงมหาดไทยลงวันที่ 29 มีนาคม พ.ศ. 2526 โดยให้มีผลตั้งแต่วันที่ 31 มีนาคม ปีเดียวกัน
เมื่อท้องถิ่นหมู่ 1,2 ตำบลวะตะแบก อำเภอเทพสถิต จังหวัดชัยภูมิ ซึ่งเป็นบริเวณที่ตั้งที่ว่าการอำเภอเทพสถิต มีสภาพอันสมควรยกฐานะขึ้นเป็นสุขาภิบาลได้ จึงให้ยกฐานะท้องถิ่นหมู่ที่ 1 และ 2 ตำบลวะตะแบก อำเภอเทพสถิต จังหวัดชัยภูมิ จัดตั้งเป็นสุขาภิบาล มีชื่อว่า "สุขาภิบาลเทพสถิต อำเภอเทพสถิต จังหวัดชัยภูมิ" ตามประกาศกระทรวงมหาดไทยลงวันที่ 7 เมษายน พ.ศ. 2530 โดยให้มีผลตั้งแต่วันที่ 11 มิถุนายน ปีเดียวกัน
ต่อมาในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล ตามประกาศในราชกิจจานุเบกษา เล่ม 116 ตอนที่ 9 ลงวันที่ 24 กุมภาพันธ์ 2542 มีผลใช้บังคับ เมื่อวันที่ 25 พฤษภาคม 2542 สุขาภิบาลเทพสถิต จึงเปลี่ยนแปลงฐานะเป็นเทศบาลตำบลเทพสถิตนับตั้งแต่นั้นเป็นต้นมา ซึ่งตามหลักการและเหตุผลการประกาศใช้พระราชบัญญัติฉบับนี้ ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พ.ศ. 2540 และเป็นการกระจายอำนาจให้แก่องค์กรปกครองส่วนท้องถิ่น
ที่ตั้งและอาณาเขต.
เทศบาลตำบลเทพสถิต ตั้งอยู่ในอำเภอเทพสถิต จังหวัดชัยภูมิ มีพื้นที่ครอบคลุมตำบลวะตะแบก (เฉพาะพื้นที่หมู่ 1 บ้านวะตะแบก และหมู่ 2 บ้านห้วยเกตุ ตำบลวะตะแบก) มีเนื้อที่ 7.000 ตารางกิโลเมตร โดยมีอาณาเขตติดต่อดังนี้
หมู่บ้านและประชากร.
ตำบลวะตะแบก แบ่งเขตการปกครองตามกฎหมายปกครองท้องที่ แบ่งออกเป็น 22 หมู่บ้าน ซึ่งอยู่ในเขตการปกครองของเทศบาลตำบลเทพสถิตทั้งหมด 2 หมู่บ้าน มีเนื้อที่ 7.00 ตารางกิโลเมตร หรือประมาณ 4,375 ไร่ มีประชากร 3,996 คน และมีความหนาแน่นเฉลี่ย 570.85 คน/ตารางกิโลเมตร
เทศบาลตำบลเกษตรสมบูรณ์

เทศบาลตำบลเกษตรสมบูรณ์ เป็นเทศบาลตำบลแห่งหนึ่งในอำเภอเกษตรสมบูรณ์ จังหวัดชัยภูมิ เป็นชุมชนเมืองศูนย์กลางทางเศรษฐกิจของอำเภอเกษตรสมบูรณ์
ประวัติ.
ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้มีการปฏิรูปการปกครองแบบใหม่ จากเป็นหัวเมืองชั้นนอก ได้แก่ มณฑล จังหวัด อำเภอ ตำบล หมู่บ้าน ในเขตท้องที่เมืองเกษตรสมบูรณ์ (ภูเขียว) นั้น ได้ถูกยุบลงเป็นอำเภอในเขตปกครองจังหวัดชัยภูมิ คือ อำเภอผักปัง และกิ่งอำเภอยาง 
ในเวลาต่อมาอำเภอผักปัง ได้เปลี่ยนชื่อเป็นอำเภอภูเขียว ส่วนกิ่งอำเภอยางหรือกิ่งยางนั้น เมื่อวันที่ 1 มีนาคม 2481 ได้รับการยกฐานะเป็นอำเภอชื่อว่า "อำเภอเกษตรสมบูรณ์" โดยตั้งที่ว่าอำเภอขึ้นที่ ชุมชนบ้านยาง ภายหลังจากนั้นเมื่อวันที่ 26 มกราคม 2499 ได้ยกฐานะชุมชนบ้านยาเป็นสุขาภิบาลเกษตรสมบูรณ์  
จนในวันที่ 25 พฤษภาคม 2542 สุขาภิบาลเกษตรสมบูรณ์ ได้รับเปลี่ยนแปลงฐานะขึ้นเป็น เทศบาลตำบลเกษตรสมบูรณ์ จนปัจจุบัน
การปกครอง.
เขตปกครองครอบคลุมพื้นที่บางส่วนของตำบลบ้านยาง 5 ชุมชน ดังนี้
ทางหลวงแผ่นดินหมายเลข 1421

ทางหลวงแผ่นดินหมายเลข 1421 เป็นถนนที่แยกมาจากทางหลวงแผ่นดินหมายเลข 1152 ที่บ้านไชยเจริญ ตำบลเวียงชัย อำเภอเวียงชัย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020-บรรจบทางหลวงแผ่นดินหมายเลข 1020 (ต้าตลาด) ที่บ้านห้วยดอย บ้านผางาม บ้านร่องห้า และบ้านสบเปา และเพื่อสร้างทางหลวงแผ่นดินหมายเลข 1421 สายห้วยดอย-บ้านใหม่พัฒนา เป็นส่วนหนึ่งของโครงการพัฒนาโครงข่ายทางหลวงแนวใหม่ขนาด 4 ช่องจราจรต่อเนื่องจาก จังหวัดเชียงราย ตามแนวทางหลวงหมายเลข 1152 บรรจบกับทางหลวงหมายเลข 1020 ที่ อำเภอขุนตาล จังหวัดเชียงราย ซึ่งเป็นเส้นทางหลักในการเดินทางไปยังสะพานข้ามแม่น้ำโขงแห่งที่ 4 (เชียงของ-ห้วยทราย) เพื่อเป็นเส้นทางในการรองรับการคมนาคมและขนส่งระหว่างประเทศไทยกับประเทศเพื่อนบ้าน 
ทางหลวงสายนี้ยังอยู่ระหว่างการดำเนินการก่อสร้างโดยมีกำหนดสิ้นสุดสัญญาในวันที่ 6 มีนาคม 2563 เมื่อสร้างเสร็จจะอยู่ในพื้นที่ควบคุมของ หมวดทางหลวงเวียงเชียงรุ้ง และหมวดทางหลวงเทิง แขวงทางหลวงเชียงรายที่ 2 (เชียงของ)
อิสึสึจิ มุเนะโกะ

อิสึสึจิ มุเกะโนะ  เป็นพระสนมในจักรพรรดิโกะ-นิโจ จักรพรรดิองค์ที่ 94 จากราชสกุลไดกะกุจิและเป็นพระมารดาของพระโอรสถึง 2 พระองค์คือ เจ้าชายคุนิโยะชิ องค์รัชทายาทใน จักรพรรดิโกะ-ไดโงะ จักรพรรดิองค์ที่ 96 และ เจ้าชายคุนิมิ
พระเจ้าชีมาแห่งชิลลา

พระเจ้าชีมาแห่งชิลลา (สวรรคต 134 , 112 – 134) พระราชาลำดับที่ 6 แห่งอาณาจักรชิลลา หนึ่งใน สามก๊กแห่งเกาหลี พระนามสามัญที่รู้จักกัน ชีมาอีซากึม, "อีซากึม" เป็นพระอิสริยยศของเชื้อพระวงศ์ในช่วงชิลลายุคต้น พระองค์สืบสายพระโลหิตจากปฐมกษัตริย์แห่งอาณาจักรชิลลา พระเจ้าฮย็อกกอเซแห่งชิลลา โดยพระองค์มาจากราชสกุลพัก
พระเจ้าชีมาเป็นพระราชโอรสในพระเจ้าพาซาแห่งชิลลา ที่ประสูติแต่ พระนางซาซ็อง พระองค์อภิเษกกับพระมเหสีอาเยจากตระกูลคิม
พระเจ้าชีมาเสด็จสวรรคตเมื่อ ค.ศ. 134 หลังจากครองราชบัลลังก์ได้ 22 ปีโดยไร้รัชทายาททำให้สายราชสกุลของพระเจ้าพาซาต้องสิ้นสุดลงโดยมีพระเจ้าอิลซ็องผู้เป็นพระปิตุลา (อา) ขึ้นสืบราชบัลลังก์ต่อมา
เหตุไล่แทงในตุรกุ พ.ศ. 2560

เมื่อวันที่ 18 สิงหาคม พ.ศ. 2560 เวลา 16:00 น. ตามเวลายุโรปตะวันออก (UTC+3) มีผู้ถูกแทง 10 คน ที่ทางตอนกลางของเมืองตุรกุ ภูมิภาคตะวันตกเฉียงใต้ของประเทศฟินแลนด์ ตำรวจได้รับแจ้งครั้งแรกในเวลา 16:02 และในเวลา 16:05 ได้จับกุมผู้ลี้ภัยชาวโมร็อกโก อับดุรเราะห์มาน บัวอันนาน ซึ่งขณะควบคุมตัวแจ้งชื่อว่า อับดุรเราะห์มาน มุชกาต (Abderrahman Mechkah) มีผู้เสียชีวิต 2 คน จากการโจมตี และอีก 8 คน ได้รับบาดเจ็บ ตำรวจได้สันนิฐานว่าเป็นเหตุการก่อการร้าย เหตุการณ์ครั้งนี้เป็นเหตุก่อการร้ายครั้งแรกในประเทศฟินแลนด์นับตั้งแต่สงครามโลกครั้งที่สองสิ้นสุดลง
อาโนะ เร็นชิ

อะโนะ ยะซุโกะ (1301 – 26 พฤษภาคม 1359) หรือ ชินไทเก็นมนอิง (新待賢門院) พระสนมในจักรพรรดิญี่ปุ่นโดยเป็นพระสนมใน จักรพรรดิโกไดโงะ จักรพรรดิองค์ที่ 96 และเป็นพระราชมารดาใน จักรพรรดิโกะ-มูรากามิ จักรพรรดิองค์ที่ 97 และเป็นพระอัยยิกาใน จักรพรรดิโชเก จักรพรรดิองค์ที่ 98 และ จักรพรรดิโกะ-คะเมะยะมะ จักรพรรดิองค์ที่ 99
อาณาจักรฮั่นเหนือ

อาณาจักรฮั่นเหนือ  อาณาจักรหนึ่งในช่วง ยุคห้าราชวงศ์สิบอาณาจักร สถาปนาโดย หลิวมิน เมื่อ ค.ศ. 951 กระทั่งล่มสลายเมื่อ ค.ศ. 979 ภายหลังจากการยอมแพ้ต่อกองทัพ ราชวงศ์ซ่งเหนือ
อาณาจักรฮั่นเหนือสถาปนาขึ้นเมื่อ ค.ศ. 951 ภายหลังจากการล่มสลายของ ราชวงศ์ฮั่นยุคหลัง เมื่อ ค.ศ. 950 โดยหลิวหมินหรือ จักรพรรดิฮั่นซื่อจู่ พระอนุชาของ หลิว จือ-ยฺเหวี่ยน หรือ จักรพรรดิเกาจู่แห่งฮั่นยุคหลัง โดยจักรพรรดิซื่อจู่ได้สถาปนาพระองค์เป็นผู้สืบราชบัลลังก์แห่งราชวงศ์ฮั่นยุคหลังโดยชอบธรรม
สมีร ธรรมาธิการี

สมีร ธรรมาธิการี หรือชื่อในภาษาฮินดู समीर धर्माधिकारी (เกิด 26 กันยายน ค.ศ. 1978) เป็นนักแสดงชายชาวอินเดีย มีชื่อเสียงโด่งดังจากบท พระเจ้าสุทโธทนะ จากซีรีส์เรื่อง พระพุทธเจ้า มหาศาสดาโลก, พระเจ้าพินทุสาร จากซีรีส์เรื่อง อโศกมหาราช และบทบาท ท้าวศานตนุ ในซีรีส์เรื่อง มหาภารตะ
ยูฟ่าแชมเปียนส์ลีก ฤดูกาล 2017–18 รอบแบ่งกลุ่ม

รอบแบ่งกลุ่ม ในการแข่งขันยูฟ่าแชมเปียนส์ลีก ฤดูกาล 2017–18 เริ่มต้นการแข่งขันในวันที่ 12 กันยายน และจะสิ้นสุดในวันที่ 6 ธันวาคม พ.ศ. 2560 (ค.ศ. 2017).32 ทีมทั้งหมดเข้าร่วมการแข่งขันในรอบแบ่งกลุ่มเพื่อที่จะตัดสินหา 16 ทีมใน รอบแพ้คัดออก ของ ยูฟ่าแชมเปียนส์ลีก ฤดูกาล 2017–18.
การจับสลาก.
การจับสลากมีขึ้นเมื่อวันที่ 24 สิงหาคม พ.ศ. 2560 (ค.ศ. 2017), เวลา 18:00 น. CEST หรือเวลา 23:00 น. (เวลาประเทศไทย), ที่ กริมัลดี ฟอรัม ใน ราชรัฐโมนาโก.
ทีม.
ด้านล่างนี้คือ 32 ทีมที่เข้ารอบสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2017), พวกเขาประกอบด้วย 22 ทีมที่เข้ามาในรอบนี้, และ 10 ทีมผู้ชนะของ รอบเพลย์ออฟ (5 ทีมในเส้นทางทีมที่เป็นแชมป์ลีก, 5 ทีมในเส้นทางทีมที่ไม่ได้เป็นแชมป์ลีก).
กลุ่ม.
แมตช์การแข่งขันมีวันที่ 12–13 กันยายน, 26–27 กันยายน, 17–18 ตุลาคม, 31 ตุลาคม–1 พฤศจิกายน, 21–22 พฤศจิกายน, และ 5–6 ธันวาคม พ.ศ. 2560 (ค.ศ. 2017). เวลาคิกออฟการแข่งขันก็จะเป็นเวลา 20:45 CEST/CET โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
ตั้งแต่วันที่ 28 ตุลาคม พ.ศ. 2560 (ค.ศ. 2017) จะมีการปรับเวลาช้าขึ้นกว่าเดิม โดย (นัดที่ 1–3) เป็น CEST , หลังจากนั้น (นัดที่ 4–6) เวลาก็จะเป็น CET .
หมายเหตุ.
<templatestyles src="Reflist/styles.css" />
นางงามจักรวาล 2017

นางงามจักรวาล 2017  เป็นการจัดประกวดนางงามจักรวาลครั้งที่ 66 กำหนดจัดในวันที่ 26 พฤศจิกายน ค.ศ. 2017 ณ ดิแอซิส ภายในพื้นที่แพลเน็ตฮอลลีวูดรีสอร์ทแอนด์คาสิโน ลาสเวกัส รัฐเนวาดา สหรัฐ โดย อีริส มีเตอนาร์ นางงามจักรวาล 2016 จากประเทศฝรั่งเศส ได้สวมมงกุฎให้แก่ เดมี-ลีห์ เนล-ปีเตอร์ จากประเทศแอฟริกาใต้ ครองตำแหน่งนางงามจักรวาล 2017
ผู้เข้าประกวด.
92 ผู้เข้าประกวดที่ได้รับการยืนยัน
หมายเหตุ.
กลับมาเข้าร่วม.
เข้าร่วมการประกวดครั้งล่าสุดในปี ค.ศ. 1972
เข้าร่วมการประกวดครั้งล่าสุดในปี ค.ศ. 2010
เข้าร่วมการประกวดครั้งล่าสุดในปี ค.ศ. 2014
เข้าร่วมการประกวดครั้งล่าสุดในปี ค.ศ. 2015
อวี้เหวินฮั่วจี๋

อวี้เหวินฮั่วจี๋ (#เปลี่ยนทาง ? – 619) เป็นขุนพลของ ราชวงศ์สุย ของจีน ในปี ค.ศ. 618 ได้ก่อรัฐประหารและปลงพระชนม์ จักรพรรดิสุยหยาง ต่อมาเขาประกาศตั้งหลานชายของจักรพรรดิหยาง ฉินกงหวัง  หยาง เฮ่า  ขึ้นเป็นจักรพรรดิ พร้อมกับตั้งตนเองเป็นผู้สำเร็จราชการ (大丞相, Dà chéngxiàng) แทน
แต่จากการนำทหารออกรบและพ่ายแพ้หลายครั้งทำให้ โต้วเจี้ยนเต๋อ  หนึ่งในผู้นำกบฏเชื่อว่าอวี้เหวินฮั่วจี๋ที่พ่ายแพ้หลายครั้งจะสถาปนาตนเองเป็นจักรพรรดิซึ่งก็เป็นจริงเมื่ออวี้เหวินฮั่วจี๋ได้วางยาพิษปลงพระชนม์หยางเฮ่าและสถาปนาตนเองเป็นจักรพรรดิแห่งรัฐสฺวีเมื่อ ค.ศ. 618 แต่สุดท้ายโต้วเจี้ยนเต๋อก็จับและสังหารเขาพร้อมบุตรชาย 2 คนเมื่อ ค.ศ. 619
การประกวดเพลงยูโรวิชันเอเชียปี 2019

การประกวดเพลงยูโรวิชันเอเชียปี 2019  เป็นแผนการแข่งขันครั้งแรกของการประกวดเพลงยูโรวิชันเอเชีย โดยเดิมมีกำหนดจัดขึ้นในวันที่ 7 ธันวาคม ค.ศ. 2019 ที่โกลด์โคสต์ ประเทศออสเตรเลีย การแข่งขันจะอยู่ในรูปแบบภูมิภาคเอเชีย-แปซิฟิกของการประกวดเพลงยูโรวิชัน ซึ่งได้จัดมามากกว่า 60 ปีแล้ว ในปี 2021 เอสบีเอส สถานีโทรทัศน์เจ้าภาพยืนยันว่าการแข่งขันถูกยกเลิกเนื่องจากปัญหาในการดำเนินงาน
ภูมิหลัง.
ในเดือนมีนาคม ค.ศ. 2016 สหภาพการแพร่สัญญาณวิทยุและโทรทัศน์แห่งยุโรป (อีบียู) ได้บรรลุข้อตกลงกับสถานีวิทยุกระจายเสียงพิเศษ (เอสบีเอส) ที่ให้สิทธิแก่เอสบีเอสในการขัดแข่งขันประกวดเพลงในภูมิภาคเอเชียแปซิฟิกที่มีต้นแบบจากการประกวดเพลงยูโรวิชัน เอสบีเอสเริ่มวางแบบแผนและกฎเกณฑ์ที่ชัดเจนยิ่งขึ้นสำหรับการแข่งขันร่วมกับบลิ๊งก์ทีวี โดยการแข่งขันครั้งแรกมีกำหนดจัดขึ้นที่ออสเตรเลียในปี 2017
มีการประกาศข้อมูลเพิ่มเติมเกี่ยวกับการแข่งขันในเดือนพฤษภาคม 2016 ในเวลานั้น มีการกล่าวว่าคาดว่าจะมี 12 ประเทศเข้าร่วมการแข่งขันครั้งแรก และในที่สุดจำนวนประเทศที่เข้าร่วมการแข่งขันอาจเพิ่มขึ้นเป็น 68 ประเทศ ในเดือนกรกฎาคม มีรายงานว่ามี 4 ประเทศแสดงความสนใจที่จะเข้าร่วมการแข่งขันการประกวดเพลงยูโรวิชันเอเชียได้แก่ ออสเตรเลีย จีน ญี่ปุ่น และเกาหลีใต้ ซึ่งแสดงความสนใจในการเป็นเจ้าภาพ การแข่งขันซึ่งวางแผนไว้สำหรับต้นปี 2017 ต้องเลื่อนออกไปเป็นปี 2018 ในเดือนสิงหาคม ค.ศ. 2017 อีบียูยืนยันการจัดการประกวดเพลงยูโรวิชันเอเชีย
สถานที่จัดงาน.
นอกจากสิงคโปร์แล้ว ฮ่องกงและออสเตรเลีย ได้แสดงความสนใจในการเป็นประเทศเจ้าภาพการแข่งขันในปี 2018 นี้ สิงคโปร์คาดว่าจะใช้เงินไป 4 ล้านเหรียญในการจัดงานครั้งนี้ เทศบาลนครซิดนีย์และนิวเซาท์เวลส์ได้ออกมาเปิดเผยว่าพวกเขาจะสนับสนุนเงินทุนก้อนใหญ่ถ้าซิดนีย์ได้เป็นเจ้าภาพในการแข่งขันครั้งนี้ ในขณะที่ฮ่องกงก็ได้แสดงความสนใจในการเป็นเจ้าภาพเช่นกัน
ตัวแทนจากสถานีโทรทัศน์เจ้าภาพจะได้ร่วมการประชุมกับคณะกรรมการจัดงานประกวดเพลงยูโรวิชันเอเชีย ที่สำนักงานใหญ่ของสหภาพการกระจายเสียงและแพร่ภาพแห่งเอเชียและแปซิฟิก (Asia-Pacific Broadcasting Union) ที่กรุงกัวลาลัมเปอร์ ระหว่างการประชุมเจ้าหน้าที่ของแต่ละสถานีโทรทัศน์เจ้าภาพจะได้เข้าร่วมการสัมมนาต่าง ๆ ที่เกี่ยวข้องกับการเป็นเจ้าภาพการแข่งขันเพลงยูโรวิชันเอเชีย และเรียนรู้ประสบการณ์จากสถานีโทรทัศน์ที่เป็นเจ้าภาพจัดงานประกวดเพลงยูโรวิชันที่ผ่านมา นอกจากนี้ตัวแทนจากสถานีโทรทัศน์เจ้าภาพต่าง ๆ จะยังได้รับโอกาสที่จะนำเสนอแผนขั้นต้นในการเป็นเจ้าภาพการประกวดเพลงครั้งนี้ของแต่ละประเทศ รวมไปถึงร่างรายชื่อเมืองและสถานที่จัดงานที่จะเข้าร่วมการชิงตำแหน่งเจ้าภาพอีกด้วย
รูปแบบและแนวคิด.
หลังจากแนวคิดการแข่งขันในเอเชีย-แปซิฟิกได้รับการยอมรับในช่วงเดือนมีนาคม ค.ศ. 2017 แล้ว การจัดแข่งขันก็ได้รับการยืนยันอย่างเป็นทางการในวันที่ 18 สิงหาคม ค.ศ. 2017 รูปแบบการแข่งขันจะมีลักษณะไปในแนวทางเดียวกันกับการแข่งขันต้นแบบอย่างยูโรวิชัน สิ่งที่จะแตกต่างกันนั้นก็คือในครั้งนี้ การแข่งขันจะมีเพียงรอบชิงชนะเลิศเท่านั้น แทนที่จะเป็นการแข่งขันที่มีรอบรองชนะเลิศ 2 รอบ และจะมีเพียง 20 ประเทศที่จะได้ร่วมแข่งขัน
ประเทศที่เข้าร่วม.
ประเทศต่อไปนี้ได้ออกมาแสดงความสนใจในการเข้าร่วมการแข่งขัน
สมาชิกสหภาพการกระจายเสียงและแพร่ภาพแห่งเอเชียและแปซิฟิก.
ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ 
สมาชิกเพิ่มเติมของสหภาพการกระจายเสียงและแพร่ภาพแห่งเอเชียและแปซิฟิก.
ประเทศต่อไปนี้ยังไม่ได้ออกมาแสดงความสนใจหรือความเห็นเกี่ยวกับการแข่งขันใด ๆ
นีโคลัส เมดฟอร์ธ-มิลส์

นีโคลัส ไมเคิล เดอ โรมาเนีย เมดฟอร์ธ-มิลส์ (Nicholas Michael de Roumanie Medforth-Mills) เป็นโอรสคนแรกในเจ้าหญิงเอเลนาแห่งโรมาเนียกับโรบิน เมดฟอร์ธ-มิลส์ อดีตพระสวามี เป็นราชนัดดาคนที่ 2 ในสมเด็จพระราชาธิบดีมีไฮที่ 1 แห่งโรมาเนีย กับสมเด็จพระราชินีอานาแห่งโรมาเนีย เขาได้เข้าพิธีศีลล้างบาป โดยมีพระบิดามารดาอุปถัมภ์คือสมเด็จพระราชินีอานาแห่งโรมาเนีย พระอัยยิกา (ยาย) และเจ้าหญิงมาร์กาเรตาแห่งโรมาเนีย พระมาตุจฉา (ป้าฝั่งมารดา) ในวัยเด็กเขาอาศัยอยู่กับพระมารดา ต่อมาได้ประทับย้ายไปที่อังกฤษ เมื่อ พ.ศ. 2532 ในมณฑลเดอรัม ตอนเขามีอายุ 5 ขวบ เขาได้เข้าชมรมลูกเสือบีเวอร์ของทางโรงเรียน เขาชื่นชอบโมเดลรถยนต์ เรือ เครื่องบินเป็นอย่างมาก โดยเคยขับรถยนต์ร่วมกับสมเด็จพระราชาธิบดีมีโฮที่ 1 พระอัยกา
ด้วยมีฐานะสืบเชื้อสายจากสมเด็จพระราชินีนาถวิกตอเรียแห่งสหราชอาณาจักร เขาได้พบปะพระญาติเป็นประจำ
เจ้าชายแห่งโรมาเนีย.
แม้ตามกฎหมาย เขาจะเป็นโอรสผ่านทางพระราชธิดาในพระเจ้าแผ่นดิน จึงไม่สามารถดำรงพระอิสริยยศใด ๆ ได้ในฐานะเจ้าชาย ซึ่งกฎนี้ เห็นได้จากตัวอย่างเช่น ปีเตอร์ ฟิลลิปส์ โอรสในเจ้าหญิงแอนน์ พระราชกุมารี แต่เขาก็ได้รับสถาปนาจากพระอัยกาให้เป็น เจ้าชายแห่งโรมาเนีย มีพระนามว่า เจ้าชายนีโคลัสแห่งโรมาเนีย พร้อมฐานันดร รอยัลไฮเนส 
เมื่อประเทศโรมาเนียเกิดการปฏิวัติล้มเลิกระบอบกษัตริย์ไป ทำให้เขาต้องออกจากพระอิสริยยศเมื่อ พ.ศ. 2558 และเปลี่ยนมาใช้นามสกุลของบิดาแทน
พิธีหมั้นหมายและสมรสกับชายา.
โฆษกประจำสำนักพระราชวังโรมาเนียได้แถลงการณ์เรื่องนิโคลัส เมดฟอร์ธ-มิลส์ ได้หมั้นกับอาลิน่า-มาเรีย บินเดอร์ ผู้ประกาศข่าวชาวโรมาเนีย โดยได้คุกเข่าขอแต่งงานในเดือนกรกฎาคม พ.ศ. 2560 ที่ผ่านมา มีไฮที่ 1 แห่งโรมาเนียทรงพระกรุณาโปรดเกล้าโปรดกระหม่อมให้จัดพิธีสมรสขึ้นในช่วงกลาง พ.ศ. 2561
สปอติฟาย

สปอติฟาย  เป็นบริการสตรีมเพลง พอดแคสต์ และวิดีโอที่เปิดบริการอย่างเป็นทางการในวันที่ 7 ตุลาคม ค.ศ. 2008 สปอติฟายพัฒนาโดยบริษัทสตาร์ตอัปชื่อ สปอติฟายเอบี ในสต็อกโฮล์ม ประเทศสวีเดน สปอติฟายจัดหาเนื้อหาที่มีการจัดการสิทธิดิจิทัลจากค่ายเพลงและบริษัทสื่อต่าง ๆ สปอติฟายเป็นบริการฟรีเมียม หมายความว่า คุณลักษณะหลักของบริการไม่เสียค่าใช้จ่ายแต่มีโฆษณาสนับสนุน ขณะที่คุณลักษณะเพิ่มเติมมีค่าใช้จ่ายแบบเหมาจ่าย คุณลักษณะดังกล่าวรวมถึงคุณภาพสตรีมมิงที่ดีกว่า และการดาวน์โหลดเพลงโดยไม่ต้องเชื่อมต่ออินเทอร์เน็ต
สปอติฟายมีให้บริการในยุโรป อเมริกา ออสเตรเลีย นิวซีแลนด์ เกือบทั้งหมด และบางส่วนในเอเชีย บริการมีรองรับอุปกรณ์สมัยใหม่ รวมถึงคอมพิวเตอร์ระบบปฏิบัติการวินโดวส์ แม็กโอเอส และลินุกซ์ และสมาร์ตโฟนและแท็บเล็ตระบบปฏิบัติการไอโอเอสและแอนดรอยด์ ผู้บริการสามารถค้นหาเพลงโดยป้อนพารามิเตอร์ เช่น ศิลปิน อัลบั้มเพลง แนวเพลง เพลย์ลิสต์ หรือค่ายเพลง ผู้ใช้สามารถสร้าง แก้ไข และแบ่งปันเพลย์ลิสต์ แบ่งปันเพลงบนสื่อสังคม และสร้างเพลย์ลิสต์ร่วมกับผู้ใช้คนอื่น สปอติฟายสามารถใช้เข้าถึงเพลงได้มากกว่า 30 ล้านเพลง นับถึงเดือนมิถุนายน ค.ศ. 2017 สปอติฟายมีผู้ใช้ใช้งานมากกว่า 140 ล้านคน และมีผู้ใช้สมัครแบบเสียเงินมากกว่า 60 ล้านคนภายในเดือนกรกฎาคม ค.ศ. 2017
สปอติฟายได้เปิดให้บริการในประเทศไทยอย่างเป็นทางการในวันที่ 22 สิงหาคม ค.ศ. 2017
เจ้าชายจอร์จ วัลเดมาร์แห่งเดนมาร์ก

เจ้าชายจอร์จ วัลเดมาร์แห่งเดนมาร์ก (16 เมษายน ค.ศ. 1920 - 29 กันยายน ค.ศ. 1986) เป็นเจ้าชายแห่งเดนมาร์ก ทรงเป็นพระโอรสพระองค์แรกใน เจ้าชายแอกเซิลแห่งเดนมาร์ก กับ เจ้าหญิงมาร์กาเรธาแห่งเดนมาร์ก เป็นพระญาติชั้นที่ 1 ใน สมเด็จพระราชาธิบดีอัลแบร์ที่ 2 แห่งเบลเยียม และ สมเด็จพระราชาธิบดีฮารัลด์ที่ 5 แห่งนอร์เวย์ และเป็นพระญาติชั้นที่ 2 ใน เจ้าชายฟิลิป ดยุกแห่งเอดินบะระ
เสกสมรส.
พระองค์ทรงเสกสมรสกับ แอนน์ โบวส์-ลีออน เมื่อวันที่ 16 กันยายน ค.ศ. 1950 ซึ่งแอนน์ โบวส์-ลีออน มีศักดิ์เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 แห่งสหราชอาณาจักร ทั้ง 2 พบกันเนื่องจากเจ้าชายทรงปฏิบัติงานเป็นทูตอยู่ กรุงลอนดอน แต่ทั้ง 2 ไม่มีพระบุตรร่วมกัน
โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน

โรงเรียนสาธิตเตรียมวิศวกรรมและเทคโนโลยี มหาวิทยาลัยเทคโนโลยีราชมงคลอีสาน  สังกัด คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร ก่อตั้งโดยขอใช้หลักสูตรจากมหาวิทยาลัยเทคโนโลยีราชมงคลล้านนา ก่อตั้งขึ้นในปีพ.ศ. 2553 สภามหาวิทยาลัยเทคโนโลยีราชมงคลอีสาน ได้อนุมัติจัดตั้งเป็น “ฝ่ายโรงเรียนสาธิตเตรียมวิศวกรรมและเทคโนโลยี ” ให้อยู่ภายใต้การกำกับดูแลของคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร 
แหล่งข้อมูลอื่น.
<templatestyles src="Reflist/styles.css" />
ว็อล์ฟรัม ฟ็อน ริชท์โฮเฟิน

ว็อล์ฟรัม ไฟรแฮร์ ฟ็อน ริชท์โฮเฟิน  เป็นจอมพลแห่งลุฟท์วัฟเฟอ (กองทัพอากาศเยอรมัน) ของนาซีเยอรมนีในช่วงสงครามโลกครั้งที่สอง ริชท์โฮเฟินเกิดเมื่อ ค.ศ. 1895 ในครอบครัวชาวปรัสเซีย ต่อมาเขาได้เข้าร่วมกองทัพจักรวรรดิเยอรมัน โดยเริ่มต้นจากการเป็นทหารม้าใน ค.ศ. 1913
ในช่วงสงครามโลกครั้งที่หนึ่ง ริชท์โฮเฟินร่วมรบในแนวรบด้านตะวันตก ความดีความชอบทำให้ริชท์โฮเฟินได้รับเครื่องอิสริยาภรณ์กางเขนเหล็กชั้นที่สอง ใน ค.ศ. 1915 เขาถูกส่งตัวไปแนวรบด้านตะวันออกและอยู่ที่นั่นจนถึง ค.ศ. 1917 เขาเป็นลูกพี่ลูกน้องกับโลทาร์ ฟ็อน ริชท์โฮเฟิน และมันเฟรท ฟ็อน ริชท์โฮเฟิน ซึ่งเป็นนักบินเครื่องบินรบและสนับสนุนให้เขาเข้าร่วมลุฟท์ชไตรท์เคร็ฟเทอ (กองทัพอากาศจักรวรรดิเยอรมัน) เขาทำตามและได้เข้าร่วมกับหน่วยของมันเฟรท ในภารกิจแรกของว็อล์ฟรัมกับมันเฟรทเมื่อวันที่ 21 เมษายน ค.ศ. 1918 มันเฟรทเสียชีวิตในการปฏิบัติหน้าที่ ว็อล์ฟรัมยังทำงานต่อจนสงครามสงบลงในเดือนพฤศจิกายน ค.ศ. 1918 โลทาร์รอดชีวิตในสงครามแต่เสียชีวิตจากอุบัติเหตุการบินใน ค.ศ. 1922
จักรพรรดิหลิวซ่งอู่

จักรพรรดิหลิวซ่งอู่ (#เปลี่ยนทาง , 16 เมษายน 363 – 26 มิถุนายน 422) พระนามเดิม หลิวยฺวี่  พระนามรอง เต๋อซิ่ง  ปฐมจักรพรรดิราชวงศ์หลิวซ่งแห่งยุคราชวงศ์เหนือ-ใต้
จักรพรรดิหลิวซ่งอู่ประสูติเมื่อวันที่ 16 เมษายน ค.ศ. 363 พระราชบิดาของพระองค์คือ หลิวเฉียว ทายาทรุ่นที่ 20 ซึ่งสืบสายพระโลหิตจาก ฉู่กงหวัง เล่าเจียว  พระราชอนุชาใน จักรพรรดิฮั่นเกาจู่ ปฐมจักรพรรดิ ราชวงศ์ฮั่นตะวันตก ส่วนพระราชมารดาคือ เจ้าอันจง ซึ่งสิ้นพระชนม์หลังจากประสูติพระองค์ได้ไม่นานเมื่อจักรพรรดิอู่ตี้สถาปนาราชวงศ์หลิวซ่งใน ค.ศ. 420 ก็ได้สถาปนาพระราชมารดาที่สิ้นพระชนม์ไปแล้วให้มีสถานะเทียบเท่าพระพันปีหลวงมีพระนามว่า จักรพรรดินีเซี่ยวมู่  และได้สถาปนาพระราชบิดาที่สิ้นพระชนม์ไปแล้วเป็น จักรพรรดิเซี่ยวมู่  
ใน ค.ศ. 420 หลิวอวี้ซึ่งขณะนั้นเป็นขุนศึกแห่ง ราชวงศ์จิ้นตะวันออก ได้ทำการปลด จักรพรรดิจิ้นกง ลงจากราชบัลลังก์ทำให้ราชวงศ์จิ้นตะวันออกสิ้นสุดลงพร้อมกับสถาปนาตนเองขึ้นเป็นจักรพรรดิหลิวซ่งอู่มีนามศักราชว่า หยงฉู่  แต่ครองราชบัลลังก์ได้เพียง 2 ปีก็สวรรคตเมื่อ ค.ศ. 422 โดยมีองค์ชาย หลิวอี้ฝู ที่รัชทายาทขึ้นสืบราชบัลลังก์ต่อมาเป็น จักรพรรดิหลิวซ่งเฉ่า
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์

ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์  หรือที่รู้จักกันดีในชื่อ เดอะมันนี่ไฟท์  เป็นแมทช์มวยสากลอาชีพ ระหว่างสถิติไร้พ่าย 11 ครั้ง แชมป์โลกมวยสากลอาชีพ 5 รุ่น ฟลอยด์ เมย์เวทเธอร์ จูเนียร์ กับแชมป์โลกศิลปะการต่อสู้แบบผสม 2 รุ่น และแชมป์ UFC รุ่นไลท์เวท คอนเนอร์ แม็คเกรเกอร์ โดยเมย์เวทเธอร์พยายามจะล่าสถิติการชกมวยสากลอาชีพของเขาด้วยสถิติไร้พ่าย (50–0) ให้เหนือกว่าสถิติเดิมอยู่ที่ 49–0 ของนักมวยสากลอาชีพ ,หอเกียรติยศ และตำนานรอคกี มาร์ซีอาโน ในขณะที่แม็คเกรเกอร์ เปิดตัวการชกมวยอาชีพของเขา และจะพยายามเป็นนักมวยสากลอาชีพคนแรกที่เอาชนะ เมย์เวทเธอร์ โดยจัดขึ้นในวันที่ 26 สิงหาคม ค.ศ. 2017 ในสนามทีโมบายล์ อารีนา, เมืองพาราไดซ์, รัฐเนวาดา, สหรัฐอเมริกา
เบื้องหลัง.
แม้ว่าจะประสบความสำเร็จในการส่งเสริมศิลปะการต่อสู้แบบผสมผสานของ UFC คอนเนอร์ แม็คเกรเกอร์ ยังรักษาความสนใจในการแข่งขันอีกครั้งและความบันเทิงมวย เดอะมันนี่ไฟท์ กับ ฟลอยด์ เมย์เวทเธอร์ จูเนียร์ เมย์เวทเธอร์ ได้มีการพูดคุยกับ เฟรดดี โรช เพื่อฝึกเขาในการเจอกับ แม็คเกรเกอร์ ที่จะเกิดขึ้นนี้ ประธาน UFC ดานา ไวต์ ได้แถลงข่าวลือเกี่ยวกับการต่อสู้กับเมย์เวทเธอร์ ในรายการ The Dan Patrick Show ระบุว่าเมย์เวทเธอร์ จะต้องเซ็นสัญญาชกกับเขาตั้งแต่แม็คเกรเกอร์อยู่ภายใต้สัญญากับ UFC
รายละเอียดการต่อสู้.
การถ่ายทอดสดทางโทรทัศน์.
ในประเทศ.
ในสหรัฐอเมริกา การต่อสู้จะได้รับการถ่ายทอดสดทางโทรทัศน์ใน Showtime pay-per-view มีให้บริการผ่านทางผู้ให้บริการโทรทัศน์แบบดั้งเดิมและบริการดิจิทัลต่างๆรวมถึงเว็บไซต์ Showtime และบริการ UFC.tv ของ UFC นอกจากนี้ยังจัดฉายภาพยนตร์สาธารณะทาง Fathom Events ในวันที 10 กรกฎาคม ค.ศ. 2017 มีการประกาศว่าการกำหนดราคาสำหรับ PPV ในสหรัฐอเมริกาเพื่อสะท้อนให้เห็นว่า Mayweather vs. Pacquiao โดยตั้งเป้าหมายไว้ที่ 89.95 ดอลล่าร์สหรัฐ (ด้วยค่าใช้จ่าย $ 10 เพิ่มเติมสำหรับระบบโทรทัศน์ความละเอียดสูง) นอกจากนี้ยังมีการประกาศอีกว่าฟ็อกซ์สปอร์ต (ผู้ถือลิขสิทธิ์โทรทัศน์ของ UFC) จะให้การเขียนโปรแกรมไหล่สำหรับการต่อสู้รวมทั้งการรายงานข่าวจาก UFC Tonight รวมไปถึงการเตรียมการแสดงและบัตรเบื้องต้น (เช่นเดียวกับการออกอากาศของฟ็อกซ์ กีฬา 1 ก่อนการจ่ายเงินต่อการดู UFC) ใน Fox and Fox Deportes
สถานีรถไฟเท็นโนจิ

สถานีรถไฟเท็นโนจิ (; โรมาจิ: "เท็นโนจิ-เอะกิ") เป็นสถานีรถไฟในนครโอซากะ จังหวัดโอซากะ ประเทศญี่ปุ่น ให้บริการทั้งรถไฟของJR ตะวันตก และรถไฟใต้ดินเทศบาลโอซากะ นอกจากนี้ ยังเชื่อมต่อกับรถรางสายอุเอะมะชิที่สถานีเท็นโนจิมะเอะซึ่งตั้งอยู่ด้านหน้าสถานีแห่งนี้
เทศบาลตำบลชนบท

เทศบาลตำบลชนบท เป็นเทศบาลตำบลแห่งหนึ่งที่ตั้งอยู่ในอำเภอชนบท จังหวัดขอนแก่น เป็นชุมชนเมืองศูนย์กลางทางการปกครองและเศรษฐกิจของอำเภอชนบท
ที่ตั้งและอาณาเขต.
เทศบาลตำบลชนบทห่างจากเทศบาลนครขอนแก่นประมาณ 60 กิโลเมตร และห่างจากกรุงเทพมหานครประมาณ 442 กิโลเมตร ซึ่งมีอาณาเขต ดังนี้
ประวัติ.
พ.ศ. 2490 ทางราชการมีการจัดตั้งอำเภอชนบท ขึ้นมาใหม่บริเวณเมืองชลบถวิบูลย์เดิม เมื่อครั้งถูกยุบลงเป็นแค่ตำบลหนึ่งในอำเภอบ้านไผ่ และเมือวันที่ 9 เมษายน พ.ศ. 2506 ได้มีการจัดตั้ง "สุขาภิบาลชนบท" ขึ้นด้วย จนกระทั่งเมื่อปี พ.ศ. 2542 ได้รับการเปลี่ยนแปลงฐานะเป็น "เทศบาลตำบลชนบท"
การปกครอง.
เทศบาลตำบลชนบท ครอบคลุมพื้นที่ตำบลชนบทบางส่วนและตำบลศรีบุญเรืองบางส่วน จำนวน 11 หมู่บ้าน ได้แก่
เจ1 ลีก ฤดูกาล 2017

การแข่งขันฟุตบอล เจลีก ดิวิชัน 1 ฤดูกาล 2017 (หรือเป็นที่รู้จักในนาม เมะอิจิ ยะสุดะ เจ1 ลีก สำหรับเหตุผลด้านผู้สนับสนุน) เป็นฤดูกาลที่ 25 ของ เจลีก ดิวิชัน 1, ลีกอาชีพสูงสูดของญี่ปุ่นนับตั้งแต่การก่อตั้งในปี ค.ศ. 1993 ฤดูกาลนี้เริ่มต้นเมื่อวันที่ 25 กุมภาพันธ์ 2560 และโปรแกรมการแข่งขันจะสิ้นสุดลงในวันที่ 2 ธันวาคม. โปรแกรมการแข่งขันสำหรับฤดูกาล 2017 จะประกาศไปเมื่อวันที่ 26 มกราคม พ.ศ. 2560.
คะชิมะ แอนท์เลอร์ส คือทีมแชมป์เก่า คอนซาโดเล ซัปโปะโระ, ชิมิซุ เอส-พัลส์ และ เซเรซโซ โอซะกะ ได้ผ่านในฐานะทีมที่เลื่อนชั้นสามทีมที่มาจาก เจลีก ดิวิชัน 2 ฤดูกาล 2016
สโมสร.
ทั้งหมด 18 สโมสรที่ได้เข้าร่วมลีก, ประกอบไปด้วย 15 สโมสรที่มาจาก ฤดูกาล 2016 และสามทีมเลื่อนชั้นจาก เจลีก ดิวิชัน 2 ฤดูกาล 2016. นี่เป็นการประกอบไปด้วยสองทีมที่ดีที่สุด; คอนซาโดเล ซัปโปะโระ และ ชิมิซุ เอส-พัลส์ จาก เจลีก ดิวิชัน 2, และทีมชนะเลิศของการเพลย์ออฟ; เซเรซโซ โอซะกะ.
สามสโมสรที่ได้เลื่อนชั้นแทนที่ นะโงะยะ แกรมปัส, โชนัน เบลล์มาเร และ อาวิสปา ฟุกุโอะกะ. แชมป์เก่า เจลีก ดิวิชัน 1 นะโงะยะ แกรมปัส ได้ตกชั้นสู่เจลีก ดิวิชัน 2 เป็นครั้งแรกในประวัติศาสตร์ของพวกเขา.
สถิติตลอดฤดูกาล.
ดาวซัลโว.
"แมตช์ที่ลงเล่นเมื่อวันที่ 26 พฤศจิกายน พ.ศ. 2560."
การผ่านบอล.
"แมตช์ที่ลงเล่นเมื่อวันที่ 26 พฤศจิกายน พ.ศ. 2560."
แฮต-ทริคส์.
(H) – เหย้า ; (A) – เยือน
เทศบาลตำบลชลบถวิบูลย์

ชลบถวิบูลย์ [ชน-ละ-บด-วิ-บูน] เป็นเทศบาลตำบลแห่งหนึ่งที่ตั้งอยู่ในอำเภอชนบท จังหวัดขอนแก่น ได้รับการเปลี่ยนแปลงสภาพมาจากองค์การบริหารส่วนตำบลชนบท เมื่อ พ.ศ. 2552
ที่ตั้งและอาณาเขต.
เทศบาลตำบลชลบถวิบูลย์ ห่างจากเทศบาลนครขอนแก่นประมาณ 60 กิโลเมตร และห่างจากกรุงเทพมหานครประมาณ 442 กิโลเมตร ซึ่งมีอาณาเขต ดังนี้
ประวัติ.
จากประกาศกระทรวงมหาดไทย เรื่อง การจัดตั้งองค์การบริหารส่วนตำบล เมื่อวันที่ 19 มกราคม พ.ศ. 2539 จึงทำให้ สภาตำบลชนบท ได้รับการเปลี่ยนแปลงฐานะเป็น องค์การบริหารส่วนตำบลชนบท ครอบคลุมพื้นที่ตำบลชนบท 4 หมู่บ้าน (นอกเขตเทศบาลตำบลชนบท) ซึ่งนับว่าเป็นองค์การบริหารส่วนตำบลขนาดเล็ก ต่อมาใน พ.ศ. 2551 จึงได้ยกฐานะเป็นองค์การบริหารส่วนตำบลขนาดกลาง
จนกระทั่ง พ.ศ. 2552 องค์การบริหารส่วนตำบลชนบท ได้รับการเปลี่ยนแปลงสภาพจากองค์การบริหารส่วนตำบลเป็นเทศบาลตำบล พร้อมขอเปลี่ยนชื่อเป็น เทศบาลตำบลชลบถวิบูลย์ เพื่อความสอดคล้องกับชื่อเมืองเก่าในอดีต
การปกครอง.
เทศบาลตำบลชลบถวิบูลย์ ครอบคลุมพื้นที่บางส่วนของตำบลชนบท (นอกเขตเทศบาลตำบลชนบท) หมู่บ้านที่อยู่ในเขตเทศบาล ได้แก่
โอเบิร์พฟัลทซ์

โอเบิร์พฟัลทซ์  หรือชื่อในภาษาอังกฤษคือ อัปเปอร์พาลาทิเนต  เป็นหนึ่งในเจ็ดส่วนภูมิภาค ("เรกีรุงส์เบิทเซียร์ค") ของรัฐบาวาเรีย ประเทศเยอรมนี ตั้งอยู่ทางตะวันออกเฉียงเหนือของรัฐบาวาเรีย มีศูนย์กลางอยู่ที่เมืองเรเกินส์บวร์ค
เจ้าหญิงแอนน์แห่งเดนมาร์ก

เจ้าหญิงแอนน์แห่งเดนมาร์ก (4 ธันวาคม ค.ศ. 1917 - 26 กันยายน ค.ศ. 1980) เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 แห่งสหราชอาณาจักร และพระมารดาในแพทริก แอนสัน เอิร์ลที่ 5 แห่งลิชฟิลด์ และ เลดีเอลิซาเบธ เชคเกอร์ลีย์ พระองค์กลายเป็นเจ้าหญิงแห่งเดนมาร์กผ่านการแต่งงานครั้งที่สองของพระองค์
พระประวัติ.
เจ้าหญิงแอนน์ทรงเป็นธิดาใน จอห์น โบวส์-ลีออน กับ นางเฟเนลลา ทรัฟฟิซ พระองค์ทรงมีศักดิ์เป็นพระญาติชั้นที่หนึ่งในสมเด็จพระราชินีนาถเอลิซาเบธที่ 2 เนื่องด้วย พระบิดาของพระองค์เป็นพระเชษฐาในสมเด็จพระราชินีเอลิซาเบธ พระราชชนนี
เสกสมรสครั้งแรก.
พระองค์สมรสครั้งแรกกับโทมัส แอนสัน ไวเคานท์แอนสัน เมื่อวันที่ 28 เมษายน ค.ศ. 1938 เมื่อสมรส เธอได้รับตำแหน่งเป็น ไวเคานท์เตสแอนสัน มีบุตร 2 คน
เสกสมรสครั้งที่ 2.
หลังจากหย่าร้างกับพระสวามีคนแรก พระองค์เข้าพิธีเสกสมรสครั้งที่ 2 กับ เจ้าชายจอร์จ วัลเดมาร์แห่งเดนมาร์ก เมื่อวันที่ 16 กันยายน ค.ศ. 1950 เธอได้รับพระอิสริยยศ เจ้าหญิงแห่งเดนมาร์ก แต่ไม่มีพระบุตรร่วมกัน
สิ้นพระชนม์.
เจ้าหญิงแอนน์สิ้นพระชนม์ด้วยพระอาการกล้ามเนื้อพระหทัยตาย ณ กรุงลอนดอน สิริพระชันษา 62 ปี
กีฬากรีฑาในซีเกมส์ 2017

กรีฑาในซีเกมส์ 2017 จัดขึ้นที่สนามกีฬาแห่งชาติ, ประเทศมาเลเซีย
เกมการแข่งขันในปี 2017 จะประกอบไปด้วยสี่สิบห้ารายการ (23 รายการสำหรับผู้ชาย และ 22 รายการสำหรับผู้หญิง).
รายการ.
ด้านล่างนี้คือรายการต่างๆ ที่จะเข้าร่วมแข่งขัน (ระยะทางทั้งหมดเป็นหน่วยวัดเมตรเว้นแต่ที่ระบุไว้):
ประเทศที่เข้าร่วม.
ชาติที่เข้าร่วมการแข่งขัน.
<templatestyles src="Div col/styles.css"/>
สรุปเหรียญรางวัล.
ตารางเหรียญรางวัล.
      ประเทศเจ้าภาพ
กีฬาว่ายน้ำในซีเกมส์ 2017 – ท่าฟรีสไตล์ 100 เมตร ชาย

<ns>0</ns>
 <revision>
 <timestamp>2017-08-26T12:18:26Z</timestamp>
 <contributor>
 <username>PUNG191230</username>
 </contributor>
 <comment>เปลี่ยนทางหน้าไป กีฬาว่ายน้ำในซีเกมส์ 2017</comment>
 <origin>7182438</origin>
 <model>wikitext</model>
 <format>text/x-wiki</format>
ยุทธการที่กรีซ

ยุทธการที่กรีซ  หรือชื่อรู้จักในเยอรมันคือ ปฏิบัติการมารีทา  เป็นปฏิบัติการบุกครองราชอาณาจักรกรีซ โดย ฟาสซิสต์อิตาลี และ นาซีเยอรมนี (เมษายน 1941) ในช่วง สงครามโลกครั้งที่สอง ยุทธการเริ่มต้นจากรุกรานกรีซในเดือนตุลาคม 1940 ซึ่งเป็นที่รู้จักในชื่อ สงครามอิตาลี-กรีซ และต่อเนื่องโดยการบุกครองโดยเยอรมนีในเดือน เมษายน 1941 ยุทธการจบลงด้วยการที่พลร่มเยอรมนียกพลขึ้นบกที่เกาะครีต (พฤษภาคม 1941) ทำให้ฝ่ายสัมพันธมิตรแพ้ในกรีซแผ่นดินใหญ่ ยุทธการยังเป็นหนึ่งในยุทธการที่ใหญ่ที่สุดในช่วงการทัพบอลข่าน ของเยอรมนี
สถานีท่าอากาศยานคันไซ

สถานีท่าอากาศยานคันไซ (; โรมาจิ: "คันไซคูโก-เอะกิ") เป็นสถานีรถไฟซึ่งตั้งอยู่ภายในท่าอากาศยานนานาชาติคันไซ ตั้งอยู่ด้านหน้าทางทิศตะวันตกของอาคารผู้โดยสารหลังที่หนึ่ง มีผู้ให้บริการรถไฟสองรายคือ รถไฟฟ้านันไก และบริษัทรถไฟญี่ปุ่นตะวันตก (JR ตะวันตก)
รถไฟฟ้านันไก

รถไฟฟ้านันไก (; โรมาจิ: "นันไกเด็งกิเทะสึโด") เป็นบริษัทเอกชนผู้ให้บริการรถไฟในภาคคันไซของประเทศญี่ปุ่น ก่อตั้งเมื่อค.ศ. 1884 ให้บริการรถไฟในสองเส้นทางหลัก คือสายหลักนันไกและสายโคยะ
เล่ห์ลับสลับร่าง

เล่ห์ลับสลับร่าง เป็นนวนิยายแนวรักตลกกึ่งแฟนตาซี ประพันธ์โดยนรอินทร์ ตีพิมพ์ครั้งแรกเมื่อปี พ.ศ. 2545 เนื้อเรื่องเล่าถึงชายหญิงคู่หนึ่งที่คิดว่าตัวเองเหนือกว่าเพศตรงข้าม แต่โชคชะตาก็เล่นตลก เมื่อทั้งคู่ต้องมาสลับร่างเพื่อเรียนรู้ชีวิตของกันและกัน
"เล่ห์ลับสลับร่าง" วางจำหน่ายในรูปแบบปกอ่อนในปี พ.ศ. 2545 ตีพิมพ์โดยสำนักพิมพ์ดับเบิลนายน์ ต่อมาในปี พ.ศ. 2546 นวนิยายถูกนำไปสร้างเป็นละครโทรทัศน์โดยบรอดคาซท์ ไทย เทเลวิชั่น กำกับการแสดงโดยชนินทร ประเสริฐประศาสน์ ซึ่งนรอินทร์ได้มีส่วนร่วมกับละครในฐานะผู้เขียนบทอีกด้วย นำแสดงโดย เข็มอัปสร สิริสุขะ และ ดอม เหตระกูลในปี พ.ศ. 2560 ถูกนำมาดัดแปลงเป็นละครอีกครั้งหนึ่ง นำแสดงโดย ณเดชน์ คูกิมิยะ และ อุรัสยา เสปอร์บันด์
เหรียญที่ระลึก &quot;ครบรอบ 20 ปีการทำงานและรับใช้กองทัพแดง&quot;

เหรียญที่ระลึก "ครบรอบ 20 ปีการทำงานและรับใช้กองทัพแดง"  เป็นเหรียญที่ระลึกของสหภาพโซเวียต เนื่องในวาระครบรอบ 20 ปีการก่อตั้งกองทัพโซเวียต ได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 24 มกราคม ค.ศ. 1938
กีฬาเทนนิสในซีเกมส์ 2017

เทนนิส ในมหกรรมกีฬา ซีเกมส์ 2017 ที่จะจัดขึ้นในศูนย์กีฬาเทนนิสแห่งชาติ, จาลัน ดูตา ตั้งแต่วันที่ 21 ถึง 26 สิงหาคม พ.ศ. 2560.
ประเทศที่เข้าร่วมการแข่งขัน.
ทั้งหมด 71 นักกีฬาจากเก้าชาติที่จะเข้าร่วมการแข่งขันเทนนิสในซีเกมส์ 2017:
<templatestyles src="Div col/styles.css"/>
ตารางเหรียญรางวัล.
<templatestyles src="Legend/styles.css" />  ประเทศเจ้าภาพ
ตุลลุส ฮ็อสตีลิอุส

ตุลลุส ฮ็อสตีลิอุส  เป็นบุคคลในตำนานซึ่งได้รับเลือกตั้งเป็นกษัตริย์องค์ที่ 3 แห่งโรม ขึ้นชื่อว่าเป็นกษัตริย์ชาญสงคราม เขาสามารถพิชิตเมืองอัลบาล็องกา (Alba Longa) และนำอัลบาล็องกาเป็นเมืองบริวารของกรุงโรม ต่อมา แมติอุส ฟุแฟติอุส (Metivs Fvfetivs) ผู้เผด็จการของอัลบาล็องกาได้ทรยศกรุงโรม ตุลลุสจึงสั่งให้ทำลายเมืองอัลบาล็องกาและกวาดต้อนผู้คนจากอัลบาล็องกาทั้งหมดไปยังกรุงโรม พวกเขาได้ตั้งรกรากที่โรมและกลายเป็นพลเมืองโรมัน นอกจากนี้ เขายังทำสงครามกับเมืองฟีเดไน (Fidenae) และเมืองเวยี (Veii) ตลอดจนทำสงครามต่อต้านเผ่าชนเซไบน์ (Sabine)
ตามบันทึกของลิวี กษัตริย์ตุลลุสเป็นกษัตริย์ที่ไม่ค่อยเชื่อในสิ่งศักดิ์สิทธิ์ เขาไม่ค่อยจะประกอบพิธีกรรมทางศาสนามากนักเนื่องจากคิดว่าเป็นเรื่องที่ไม่จำเป็นสำหรับกษัตริย์ ในสมัยของเขา กรุงโรมต้องประสบกับเหตุการณ์ตามคำที่มีผู้ได้ทำนายไว้ ในระหว่างที่มีพีธีกรรมเก้าวันบนยอดอัลบา ก็ได้เกิดหินถล่มขึ้นขึ้นที่ภูเขาแห่งนั้นและส่งเสียงดังไปถึงยอดเขา ซึ่งถูกตีความว่าชาวอัลบาล้มเหลวการอุทิศต่อเทพเจ้า นำมาซึ่งโรคระบาดร้ายแรงทั่วกรุงโรม กษัตริย์ตุลลุสป่วยและเริ่มมีความเชื่อในเรื่องสิ่งศักดิ์สิทธิ์ ตุลลุสมีบัญชาให้ทำพิธีบวงสรวงแก่เทพจูปิเตอร์ แต่ตุลลุสก็ไม่ได้ประกอบพิธีอย่างถูกต้อง ตัวเขาและบ้านของเขาถูกฟ้าผ่าจนเป็นเถ้าถ่าน
เลนนาร์ต เบอร์นาดอตต์

เลนนาร์ต เบอร์นาดอตต์ เคานต์แห่งวิสบอร์ก  (เดิม:เจ้าชายเลนนาร์ต ดยุกแห่งซาล์มลันด์) ทรงเป็นอดีตเจ้าชายแห่งสวีเดน และผู้สืบเชื้อสายจาก จักรพรรดิอะเลคซันดร์ที่ 2 แห่งรัสเซีย พระญาติใน จักรพรรดินิโคลัสที่ 2 แห่งรัสเซีย จักรพรรดิพระองค์สุดท้ายแห่งรัสเซีย เมื่อนับจากทางฝ่ายพระชนนี
พระประวัติ.
เคานต์เลนนาร์ต หรือ อดีตเจ้าชายเลนนาร์ต ดยุกแห่งซาล์มลันด์ ทรงเป็นพระโอรสเพียงพระองค์เดียวใน เจ้าชายวิลเฮล์ม ดยุกแห่งเซอเดร์มันลันด์ กับ แกรนด์ดัชเชสมาเรีย โรมานอฟแห่งรัสเซีย ดัชเชสแห่งเซอเดร์มันลันด์ ประสูติ ณ พระราชวงศ์หลวง กรุงสต็อกโฮล์ม เป็นพระราชนัดดาใน สมเด็จพระเจ้ากุสตาฟที่ 5 แห่งสวีเดน และ วิกตอเรียแห่งบาเดิน สมเด็จพระราชินีแห่งสวีเดน เป็นพระราชปนัดดาใน จักรพรรดิอะเลคซันดร์ที่ 2 แห่งรัสเซีย ผ่านทางสายพระมารดา เมื่อแรกประสูติดำรงพระอิสริยศที่ ดยุกแห่งซาล์มลันด์
เสกสมรสทั้ง 2 ครั้งและหย่าร้าง.
ในปี ค.ศ. 1932 พระองค์เสกสมรสกับ แคริล นิสเวสตา ซึ่งการสมรสในครั้งนี้ ไม่ได้รับความเห็นชอบจากพระบิดา พระอัยกา และรัฐสภาของสวีเดน ทำให้พระองค์ต้องลาออกจากพระอิสริยยศ เจ้าชายและไม่มีพระอิสริยยศ ดยุกแห่งซาล์มลันด์อีกต่อไป ซึ่งต่อมาได้รับการถวายพระนามเป็น เลนนาร์ต เบอร์นาดอตต์ เคานต์แห่งวิสบอร์กแต่ด้วยความโหดร้ายของราชสำนักสวีเดน ที่ต้องการบีบให้เจ้าชายหย่าจากพระชายา ซึ่งต่อมาในปี ค.ศ. 1932 ทรงหย่าขาดจากพระชายาคนแรก ต่อมาในปี ค.ศ. 1972 เสกสมรสครั้งใหม่กับ ซอนยา ฮานุส ต่อมาได้รับฐานันดรเป็น เคาน์เตสแห่งวิสบอร์ก
พระบุตร.
เคานต์และเคาน์เตสแห่งวิสบอร์ก พระชายาองค์ 2 มีพระบุตรร่วมกัน 9 ท่าน โดยมีฐานันดรเป็น เคานต์ และเคาน์เตส ดังนี้ 
ทรงงาน.
เคานต์เลนนาร์ต ทรงเปิดที่ดินส่วนพระองค์ที่เกาะมอเนีย ทางตอนใต้ของเยอรมัน ซึ่งเสียทรัพย์สินส่วนพระองค์เป็นจำนวนมากในการทำให้เป็นสถานที่ท่องเที่ยวตามพระดำริ ซึ่งหลังจากการสิ้นพระชนม์ เกาะแห่งนี้กลายเป็นที่ท่องเที่ยวที่นิยมมาก และเป็นรายได้หลักของพระบุตรของพระองค์ทั้ง 9 ท่าน
ในปี ค.ศ. 1996 พระองค์ได้รับรางวัลจากมูลนิธิริเจน ลิงก์
สิ้นพระชนม์.
เคานต์เลนนาร์ตสิ้นพระชนม์จากโรคพระชราเมื่อวันที่ 21 ธันวาคม ค.ศ. 2004 สิริพระชันษา 95 ปี
เธอคือพรหมลิขิต (ละครโทรทัศน์)

You Are My Destiny เธอคือพรหมลิขิต เป็นละครโทรทัศน์ไทย โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด Fated to Love You (ภาษาจีน: 命中注定我愛你, โชคชะตาพามาปิ๊งรัก) เวอร์ชันปี พ.ศ. 2551 (ค.ศ. 2008) ของ Sanlih E-Television กลับมาสร้างใหม่ในเวอร์ชันภาษาไทย นำแสดงโดย สุกฤษฎิ์ วิเศษแก้ว, เอสเธอร์ สุปรีย์ลีลา, ลัลณ์ลลิน เตจะสา เวศซ์ , ดวงตา ตุงคะมณี และ ภรภัทร ศรีขจรเดชา กำกับการแสดงโดย วรวิทย์ ขัตติยโยธิน ออกอากาศทางช่องวัน 31 ระหว่างวันที่ 4 กันยายน – 27 พฤศจิกายน 2560 ทั้งในประเทศไทยและจีน นอกจากนั้นแล้ว ถูกซื้อลิขสิทธ์นำไปออกอากาศในประเทศกัมพูชา
เรื่องนี้ เปิดกล้องอย่างเป็นทางการวันที่ 30 กันยายน พ.ศ.2559 ต่อมาเรื่องนี้ขอพักถ่ายทำชั่วคราวเนื่องจากการสวรรคต รัชกาลที่ 9 ก่อนจะกลับมาถ่ายทำอีกครั้งในวันที่ 21 ตุลาคม พ.ศ.2559 และจะปิดกล้องในปี พ.ศ.2560
เรื่องย่อ.
เมื่อโชคชะตาเล่นตลกให้ภาวุฒิ (สุกฤษฎิ์ วิเศษแก้ว) ประธานหนุ่มรูปหล่อแห่งบริษัทผลิตเครื่องอุปโภคบริโภคที่ใหญ่ที่สุด ได้มาเจอกับวนิดา (เอสเธอร์ สุปรีย์ลีลา) เลขาสาวสุดเฉิ่มในบริษัทกฎหมาย ซึ่งตั้งใจจะกระชับความสัมพันธ์กับธนวัฒน์ (กิจเกษม แมคแฟดเดน) แฟนหนุ่มบนเรือสำราญสุดหรูตามคำแนะนำของฟ้า (ภคกัญญา เจริญยศ) เพื่อนสนิท โดยเป็นวันเดียวกับที่ภาวุฒิวางแผนจะทำเซอร์ไพรส์ขอ แขไขคุณ (ลัลณ์ลลิน เตจะสา เวศซ์) แฟนสาวนักบัลเล่ต์แต่งงาน แต่แขไขคุณเกิดเปลี่ยนใจเพราะต้องบินด่วนไปเซ็นสัญญากับคณะบัลเล่ต์ที่นิวยอร์ก ในขณะเดียวกันภาวุฒิก็โดนเสนาะ (ตี๋ ดอกสะเดา) ผู้จัดการโรงงานที่ภาวุฒิเพิ่งเทคโอเวอร์กับสมพงษ์ (วราวุธ โพธิ์ยิ้ม) ลูกชาย ช่วยกันวางยาทำให้ภาวุฒิพลาดไปมีความสัมพันธ์กับวนิดา ที่ดันกินยาแก้ไข้หวัดจนง่วงเดินเข้าห้องผิด ซึ่งกว่าทั้งคู่จะได้สติก็ปาเข้าไปเช้าวันใหม่ ภาวุฒิโกรธมากเพราะเข้าใจว่าทั้งวนิดา,เสนาะและสมพงษ์ร่วมมือกันแบล็คเมล์เขา
กีฬาขี่ม้าในซีเกมส์ 2017

การแข่งขัน ขี่ม้า ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่สนามขี่ม้าปูตราจายา.
เกมการแข่งขันในปี 2017 จะประกอบไปด้วยหกรายการ (รายการทั้งหมดสำหรับผสม).
รายการ.
รายการด้านล่างนี้ที่จะทำการแข่งขัน:
ประเทศที่เข้าร่วม.
ชาติที่เข้าร่วมการแข่งขัน.
<templatestyles src="Div col/styles.css"/>
ธัญนิตย์ ภูธนัตถ์วฤนร์

ธัญนิตย์ ภูธนัตถ์วฤนร์ ชื่อเล่น เพชร มีชื่อเดิมว่า "เบญจรัตน์ อย่างตระกูล" เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทย เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย และเหรียญทองแดง เทควันโดรุ่นไม่เกิน 62 กก.หญิง "ซีเกมส์ ครั้งที่ 30" ที่ประเทศฟิลิปปินส์
ประวัติ.
ธัญนิตย์ศึกษาระดับมัธยมศึกษาที่โรงเรียนเทพลีลา และสำเร็จการศึกษาปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิง
นักกีฬาเทควันโดรุ่นเยาวชน.
พ.ศ. 2558.
ในปี 2558 ธัญนิตย์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิง และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2
นักกีฬาเทควันโดรุ่นประชาชน.
พ.ศ. 2559.
ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย
พ.ศ. 2560.
ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้ ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้
ธันเดอร์ (เพลงอิแมจินดรากอนส์)

ธันเดอร์  เป็นเพลงของวงดนตรีร็อกชาวอเมริกัน อิแมจินดรากอนส์ เป็นเพลงที่สองจากสตูดิโออัลบั้มลำดับที่สาม อีวอล์ฟ ออกจำหน่ายเมื่อวันที่ 27 เมษายน ค.ศ. 2017
มิวสิกวิดีโอ.
มิวสิกวิดีโอเผยแพร่ครั้งแรกวันที่ 2 พฤษภาคม ค.ศ. 2017 กำกับโดย โจเซฟ คาห์น และถ่ายทำในเมืองดูไบ